fi fi fi en fi fi fi fi fi fi fi en fi fi fi fi fi fi fi fi en fi fi fi en fi fi et fi fi fi fi it fi fi fi fi fi fi fi fi fi fi fi fi en cs fi fi fi fi fi fi fi cs fi fi fi fi fi fi fi fi fi de fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi
JYU EMBA: Tunnetyö on päätöksentekijän raskaimpia urakoita – vai avaava matka flow’hun?
Luin Maija-Riitta Ollilan Johtajan parempi elämä -kirjaa, jossa tämän tästä esiin putkahti sana tunteet. Kirjan mukaan tunnetyö on päätöksentekijän raskaimpia urakoita, mutta liittyy olennaisena osana johtamiseen. Tunnetyön on osoitettu vievän tavattomasti energiaa.
Alati muutoksessa oleva toimintaympäristö edellyttää mielen jouston lisäksi tunnejoustavuutta. Johtajan on osattava mukautua toisten tunteisiin, sekä kyettävä tunnejohtajuuteen ja ohjaamaan muita omalla esimerkillään.
Ollila peräänkuuluttaa tunteiden maailmaan tutustumista, jotta omaa minää voisi muokata työelämän vaatimuksista paremmin selviäväksi. Kun tunteet käytös- ja reagointimalleja laukaisevina nappuloina tulevat tutummiksi ja niitä oppii käsittelemään, on helpompi vapautua häiritsevistä ajattelu- ja käytöskehistä.
Miten työskennellä muokatakseen itselleen tunnejoustavamman minän? Yksi omiin tunteisiinsa tutustumisen tapa on seuraava:
Toivotetaan kaikki tunteet tervetulleiksi ja koetaan ne täysin
Mitä?! Jos minua suututtaa kollegani käytös, menenkö mottaamaan häntä päin näköä? Ei. Tunteen tunteminen on eri asia kuin toiminta.
No, mutta vihaksi pistää, kun kollegani käyttäytyy töykeästi ja nakkelee niskojaan. Hän viestii  selvästi, että tulen liian myöhään töihin. Sietäisi katsoa peiliin, hänhän se… Ei. Tunteen tunteminen on eri asia kuin sen selittäminen.
Mitä tunteen tunteminen sitten on? Negatiiviset tunteethan ovat vaarallisia! Tänä päivänä määrätään tolkuttomasti lääkkeitä masennukseen ja ahdistukseen. Tilastojen mukaan suomalaisista aikuisista noin 400 000 käyttää mielialalääkkeitä, joka kymmenes. Pelottavaa. Ei, tunnetta ei tarvitse työntää pois. Kielteiseksi mielletyn tunteen tunteminen ei normaalitapauksissa lisää ei-toivottua tunnetta, vaan se vapauttaa sekä fyysisesti että henkisesti.
Kuinka tunnetta tunnetaan ilman toimintaa, selittämistä tai poistyöntämistä?
Lähestytään tunteita kehon kautta, sillä ne ovat myös kemiallinen reaktio kehossa. Esimerkiksi stressivatsa-sana tuo heti mieleen tunteen, joka siihen liittyy: pelko, riittämättömyys, huonommuus, jne. Kansan suussa kulkevat sanonnat antavat myös viitteitä kehoon tallentuneista tunteista: maksa halkeaa raivosta, sydän pakahtuu tuskasta, hartioilla on vastuun painava viitta.
Käytännössä: Ota hyvä istuma-asento tuolissasi. Tarkkaile kehoasi, huomaa pienimmätkin puristuksen tai kiristyksen tunteet missä tahansa päin kehoasi. – Tunnen alaselässäni kivistyksen tunnetta, voisiko se olla tunne? Kyllä vain. Kiinnitä huomiosi tuohon kohtaan kehossasi. Samalla voit kysyä itseltäsi, jos se kivistys olisi tunne, mikä tunne se olisi? Vastaus saattaa nousta selvästi, tai sitten ei. Niin tai näin, anna tuolle kohdalle ja koko kehollesi lupa avautua ja pehmentyä. Anna tunteelle tai tuntemukselle lupa, toivota tervetulleeksi kokonaan. Voit antaa tunteen rauhassa voimistua huippuunsa ja sitten häipyä itsekseen. Pidä huomiosi kiinni kehossasi. Missä kohdin nyt tunnet puristuksen, kivistyksen tai muunlaisen tuntemuksen? Toista sama kuin edellä, salli tunne, toivota tervetulleeksi. Havainnoi jälleen, mitä huomaat kehossasi. Voit jatkaa näin, kunnes olotilasi on hyvä ja/tai vastaan on tullut sopiva myönteinen tunne.
Mitä hyötyjä tunteiden sallimisesta on?
Tunnetyöskentely tuo usein tullessaan vapauttavia oivalluksia ja uusia ulottuvuuksia, kun tunteet eivät pelota, laukaise hallitsemattomia reaktioita, eikä niihin jää jumiin. Tunnejoustavuus kasvaa.
Kun kehoon ja omaan minään tutustuu tunteiden sallimisen kautta, saa sivutuotteena terveydellisiä bonuksia, kuten kirjoittaja, jonka verenpaine aleni. Aiemmin vaivanneet alati kipeät hartiat ovat olleet jo vuosia rennot.
Sen sijaan, että tunnetyöskentely olisi voimia vievää, se lisää mielenrauhaa, tilaa ja energiaa sekä avaa inspiroivan polun laajaan potentiaaliimme ihmisinä. Se tuo myös kasvavaa sovinnollisuutta, jota Ollila ehdottaa ihmisenä kehittymisen mittariksi.
Marja on Menestyksen Strategiat-ohjelman 2014-2015 osallistuja
Lähettänyt JYU EMBA klo 12.11
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudempi teksti Vanhempi viesti Etusivu
Tilaa: Lähetä kommentteja (Atom)
JYU EMBA uutuusohjelma syksyllä 2022!
Mitä odotan Nordic Business Forumilta 2022?
Jaetaan käytännön vinkki heti aluksi. Kokosin NBF 2022 puhujat avoimeen twitter-listaan, jonka kuka tahansa voi tilata täältä . Olen tehnyt...
Kolmen kärki – timantteja twiittejä #nbforum2022 tapahtumasta
Kiitos huikeasta Nordic Business Forumista . Iso kiitos kuuluu niin tapahtuman järjestäjille, esiintyjille kuin kaikille aktiivisille osalli...
Tarkoituksella vai siitä huolimatta?
Olin tässä hiljattain taas kerran tilaisuudessa, jossa korostettiin virheistä oppimista ja niiden sallimista. Tämän kaltaista puhetta kuulee...
Tiedosta tekoihin - johtajan oppimisen iso kuva
Toisinaan meiltä kysytään, että millaiseen oppimisajatteluun johtajakoulutuksemme perustuu? Se onkin hyvä kysymys. Nyt olemme ensimmäistä ke...
Vaikuttavaa johtamiskoulutusta jo 38 vuotta!
JYU EMBA. Kansainvälisesti akkreditoitu.
Hae EMBA-opintoihin - joustava aloitus
Kun antaa niin itsekin saa
Tunnetyö on päätöksentekijän raskaimpia urakoita –...
Herätyskellot soimaan – palvelukilpailu on käynnissä!
Matka muutosjohtamiseen – EMBA-lopputyötä tekemässä
Teema: Yksinkertainen. Sisällön tarjoaa Blogger.